Dana 19.11.2014. održana je osnivačka skupština na kojoj je i proglašen početak rada UZ Ivančica OŠ Ivana Filipovića. Nakon toga , u petak 21.11.2014. održana je Skupština HUUZ-a ( Hrvatske udruge učeničkih zadruga) u Zagrebu gdje su potvrdili i odobrili naše članstvo i početak rada.

Dio zapisnika sa Osnivačke skupštine UZ Ivančica:

 Imenovanje članova Zadružnog odbora:

        2 člana iz reda osoblja Škole : **Sonja Kovač i Miroslav Delač**

        1 član iz reda roditelja učenika članova: **Kristina Stanković**

        1 član iz reda suosnivača: **Antonio Jurlina**

        2 člana iz reda učenika zadrugara, članova sekcija: **Laura Andrijanić i Sunčica Kanižaj**

        1 član predstavnik jedinice lokalne samouprave – Grada Osijeka: **Renata Žuža**

Predloženo je da se imenuju

Predsjednik – Sonja Kovač ( mail: sonja.kovac@skole.hr)

Zamjenik predsjednice – Kristina Stanković

Tajnik – Antonio Jurlina

Voditelj zadruge – Miroslav Delač

Privremeni zadružni odbor predložio je da se učenička zadruga ima osam  sekcija:

Rukotvorine, Mladi tehničari, Školski vrt, „Iz retfalačkih vrtova“, Mladi kemičari, Fotografi, Novinari i WEBovci.

Zadrugom upravljaju upravna tijela:  Skupština zadruge  i Uprava zadruge.

Upravu zadruge čine Zadružni odbor, predsjednik, zamjenik i tajnik. Sjednice zadružnog odbora će sazivati predsjednica po potrebi, a odlučuje se većinom glasova. Članovi zadruge mogu biti redoviti (učenici - mladi zadrugari, roditelji učenika) i podupirući članovi (učenici koji su završili školu, njihovi roditelji, vanjski suradnici). Sva novčana sredstva zadruge vodit će se preko računa škole.

O radu zadruge vodit će se ljetopis zadruge i matična knjiga zadruge.

Privremeni zadružni odbor pripremio je Prijedlog pravila UZ Ivančica.

**Donesen  je program rada Zadruge** po sekcijama:

1.      **Rukotvorine** – voditelj – Sonja Kovač, učitelj matematike i fizike. Sekcija će se baviti prenamjenom predmeta od reciklirnih materijala ,njihovim oslikavanjem i ukrašavanjem (podsekcija „Kreativci-reciklirci“) decoupage i posebnom tehnikom oslikavanja stakla. Izrađivati cvjetiće od prirodnih materijala,heklane šeširiće,stolne dekoracije,svijećnjake,čestitke….

2.      **Mladi tehničari** – voditelj: Miroslav Delač, učitelj tehničke kulture. Sekcija će se baviti izradom drvenih kućica za ptice i ostalih predmeta od različitih materijala(pločice za BAR-KODOVE, stalke za naušnice…)

3.      **Školski vrt** - voditelj: Lidija Pavlić, učitelj prirode i biologije. Sekcija će se baviti održavanjem školskog vrta,izradom vodiča biljaka školskog vrta,izradom buketića od suhog cvijeća,drvenih stolnih ukrasa od prirodnih materijala….Podsekcija Cvjećari-aranžeri( voditelji Vesna Ivezić i Stela Sonnenfeld) bavit će se razmnožavanjem i uzgojem sobnog bilja te izradom cvjetnih dekoracija .

4.      **„Iz retfalačkih vrtova“** - voditelj: Ruža Capić, učitelj razredne nastave. Sekcija će se baviti kompostiranjem, prikupljanjem različitog sjemenja,sadnjom i sijanjem te uzgojem raznovrsnih biljaka u retfalačkim vrtovima( osobito tikvica)….

5.      **Mladi kemičari**- voditelj: Stela Sonnenfeld, učitelj prirode i kemije. Sekcija će se baviti izradom sapuna,recikliranjem papira .

6.      **Fotografi**- voditelj: Ivan Macanić, učitelj likovne kulture. Sekcija će se baviti fotografiranjem svih bitnih događanja vezanih uz rad zadrugara i zadruge te pripremiti materijale za javnu izložbu prezentacije rada zadruge.Podsekcija Likovnjaci izradit će logotip,amblem i zastavu UZ Ivančica.

7.      **Novinari**- voditelj: Dubravka Ledenčan Kuštro, učitelj hrvatskog jezika. Sekcija će se baviti praćenjem rada zadruge te pisanim novinarskim tekstovima informirati,bilježiti ,arhivirati sve bitne događaje vezane uz rad  i događanja u svezi zadruge.

8.      **WEBovci**- voditelj: Vesna Ivezić, učitelj informatike i matematike. Sekcija će se baviti uređivanjem internetske stranice zadruge,informiranjem,oglašavanjem o svim bitnim događanjima vezanih uz rad zadruge.Pratiti na WEB-u natječaje,smotre,izložbe i sva događanja koji bi pomogli u promociji i razvoju same Zadruge.

 Detaljan raspored i djelatnosti biti će objavljene  iduće tjedan na stranici škole.

Mladi tehničari rade na projektu izrade kućica za ptice. ( od 5.-8.raz.)Za sve informacije učenici mogu pitati u školi profesora tehničke kulture Miroslava Delača.

Sekcija "Kreativci -reciklirci" oslikavat će decoupage tehnikom svoju zadružnu bilježnicu i izrađivati bedževe za zadrugare( cvijet ivančice) ( od 2.- 6. razreda) a projekt "Moja božićna svijeća" namijenjen je učenicima -zadrugarima 7. i 8. razreda.

Za sve informacije zadrugari mi se mogu obratiti u školi ili putem već navedenog mail-a.

Sonja Kovač